*Projekts*

2015.gada Noteikumi Nr.

Rīgā (prot. Nr.      .§)

**Grozījumi Ministru kabineta 2006.gada 31.oktobra noteikumos Nr.899 ”**[**Ambulatorajai ārstēšanai paredzēto zāļu un medicīnisko ierīču iegādes izdevumu kompensācijas kārtība**](http://www.likumi.lv/doc.php?id=147522)**”**

*Izdoti saskaņā ar* [*Farmācijas likuma*](http://www.likumi.lv/doc.php?id=43127)

*5.panta 20.punktu*

1. Izdarīt Ministru kabineta 2006.gada 31.oktobra noteikumos Nr.899 ”[Ambulatorajai ārstēšanai paredzēto zāļu un medicīnisko ierīču iegādes izdevumu kompensācijas kārtība](http://www.likumi.lv/doc.php?id=147522)” (Latvijas Vēstnesis, 2006, 180.nr.; 2007, 54.nr.; 2008, 53., 150.nr.; 2009, 22., 138., 155.nr.; 2010, 18., 94., 172., 206.nr.; 2011, 35., 51., 170., 205.nr.; 2012, 79., 101., 120., 165.nr.; 2013, 179., 251.nr.; 2014, 217.nr.) šādus grozījumus:

1.1. izteikt 3.6 3.apakšpunktu šādā redakcijā:

”3.6 3. pastāv kompensācijas ierobežojumi, kas noteikti šo noteikumi 1.pielikuma 6.2.2., 8.16. un 16.1.apakšpunktā;”;

1.2. papildināt noteikumus ar 14.1 punktu šādā redakcijā:

”14.1 Šo noteikumu 11. un 14.punkts neattiecas uz tādu zāļu, kuras ir iekļautas B sarakstā, paralēlo importu vai paralēlo izplatīšanu. Paralēlais importētājs Nacionālajā veselības dienestā iesniedz informāciju par konkrēto zāļu izplatīšanas uzsākšanu kompensācijas kārtības ietvaros, norādot reģistrācijas vai izplatīšanas atļaujas numuru un paredzamo izplatīšanas laiku. Paralēlais izplatītājs Nacionālajā veselības dienestā iesniedz informāciju par konkrēto zāļu izplatīšanas uzsākšanu kompensācijas kārtības ietvaros, norādot reģistrācijas vai izplatīšanas atļaujas numuru, Eiropas Zāļu aģentūras paziņojumu par akceptu paralēlajai zāļu izplatīšanai un paredzamo izplatīšanas laiku. Nacionālais veselības dienests saņemto informāciju nosūta līgumattiecībās esošām aptiekām un ievieto savā tīmekļa vietnē.”;

1.3. izteikt 16.3 punktu šādā redakcijā:

”16.3 Iesniegumā par zāļu vai medicīnisko ierīču kompensācijas bāzes cenas samazināšanu uz noteiktu laiku iesniedzējs norāda zāļu vai medicīnisko ierīču nosaukumu, reģistrācijas numuru, zāļu vispārīgo nosaukumu, zāļu stiprumu, zāļu formu, iepakojuma lielumu, kompensācijas bāzes cenu, uz laiku samazināto kompensācijas bāzes cenu un laikposmu, kurā tiks piemērota samazinātā kompensācijas bāzes cena. Iesniegumu iesniedz līdz 15.oktobrim, 15.janvārim, 15.aprīlim vai 15.jūlijam. A saraksta zāļu un medicīnisko ierīču uz noteiktu laiku samazinātā kompensācijas bāzes cena nav zemāka par vai vienāda ar kompensējamo zāļu sarakstā jau noteikto references cenu vai atbilstoši šo noteikumu 62.2 punktam noteikto zemāko piedāvāto cenu. Samazinātās kompensācijas bāzes cenas piemērošanas laiks nav īsāks par trīs mēnešiem.”;

1.4. papildināt noteikumus ar 30.1 punktu šādā redakcijā:

”30.1 Šo noteikumu 14.1 punktā minēto paralēli izplatīto un paralēli importēto zāļu cenu Nacionālais veselības dienests nosaka identisku to B sarakstā iekļauto zāļu cenai, pret kurām veic paralēlo izplatīšanu vai paralēlo importēšanu, ņemot vērā zāļu formu, stiprumu un iepakojuma lielumu.”;

1.5. papildināt noteikumus ar 32.1 punktu šādā redakcijā:

”32.1 A sarakstā iekļauto vai iekļaujamo zāļu izmaksas viena pacienta ārstēšanai dienā, rēķinot pēc definētās diennakts devas vai, ja tāda nav pieejama, rēķinot pēc terapeitiskās diennakts devas, nepārsniedz attiecīgās grupas lētāko vai references zāļu izmaksas vairāk kā par 30 %.”;

1.6. papildināt noteikumus ar 36.1 punktu šādā redakcijā:

”36.1 Vienas references grupas ietvaros references cenu var noteikt vairākām zālēm vai medicīniskajām ierīcēm.”;

1.7. izteikt 62.1 un 62.2 punktu šādā redakcijā:

”62.1 Izmaiņas kompensējamo zāļu sarakstā (zāļu un medicīnisko ierīču iekļaušanu un svītrošanu, kompensācijas nosacījumu pārskatīšanu, kā arī kompensācijas bāzes cenas un aptiekas cenas noteikšanu B un C saraksta zālēm un medicīniskajām ierīcēm) Nacionālais veselības dienests veic ne retāk kā četras reizes gadā. Kompensācijas bāzes cenas un aptiekas cenas noteikšanu A saraksta zālēm un medicīniskajām ierīcēm Nacionālais veselības dienests veic četras reizes gadā – uz 1.janvāri, 1.aprīli, 1.jūliju un 1.oktobri.

62.2 Lai kompensācijas bāzes cenu pārskatītu pēc iesniedzēja iniciatīvas A saraksta zālēm un medicīniskajām ierīcēm, iesniegumu kompensācijas bāzes cenas pārskatīšanai iesniedz līdz 30.septembrim (ja izmaiņas paredzamas ar 1.janvāri), līdz 30.decembrim (ja izmaiņas paredzamas ar 1.aprīli), līdz 31.martam (ja izmaiņas paredzamas ar 1.jūliju) un līdz 30.jūnijam (ja izmaiņas paredzamas ar 1.oktobri). Ja iesniedzējs vēlas pazemināt kompensācijas bāzes cenu zem esošās references cenas, samazinājumam jābūt vismaz 5% apmērā no references cenas. Nacionālais veselības dienests saņemto informāciju triju darbdienu laikā ievieto tīmekļa vietnē sadaļā ”Kompensējamie medikamenti”. Iesniedzējam ir tiesības attiecīgi līdz 15.oktobrim, 15.janvārim, 15.aprīlim un līdz 15.jūlijam iesniegt Nacionālajā veselības dienestā iesniegumu par kompensācijas bāzes cenas samazināšanu līdz zemākajai piedāvātajai cenai, ar mērķi kļūt par references zālēm vai references medicīnisko ierīci, vai iesniegumu par kompensācijas bāzes cenas samazināšanu, lai izpildītu šo noteikumu 32.1 punktā noteiktās prasības.”;

1.8. svītrot 62.3 punktu;

1.9. papildināt noteikumus ar 64.3 punktu šādā redakcijā:

”64.3 Nacionālais veselības dienests 15 dienas pirms aktualizētā kompensējamo zāļu saraksta spēkā stāšanās ievieto tīmekļa vietnē jauno kompensējamo zāļu sarakstu ar norādi par tā spēkā stāšanās datumu.”;

1.10. svītrot 88.punktā vārdus un skaitļus ”uz 1.janvāri un 1.jūliju”;

1.11. izteikt 89.punktu šādā redakcijā:

”89. Ja ārsts, izrakstot kompensējamās zāles, lietojis zāļu vispārīgo nosaukumu, aptiekas pienākums ir izsniegt lētākās šim nosaukumam, zāļu formai un stiprumam atbilstošās kompensējamās zāles vai šo noteikumu 14.1 punktā minētās paralēli izplatītās vai paralēli importētās zāles. Ja ārsts, izrakstot kompensējamās medicīniskās ierīces, lietojis to vispārīgo nosaukumu, aptiekas pienākums ir izsniegt lētākās šim nosaukumam un lietošanas veidam atbilstošās kompensējamās medicīniskās ierīces. Ja aptieka ir sniegusi Veselības inspekcijai šo noteikumu [91.punktā](http://likumi.lv/doc.php?id=147522#p91) minēto informāciju par references zāļu un medicīnisko ierīču vai lētāko vispārīgā nosaukuma ietvaros kompensējamo zāļu un medicīnisko ierīču nepieejamību, aptiekā var izsniegt pacientam nākamās lētākās zāles vai medicīnisko ierīci.”;

1.12. papildināt noteikumus ar 132. un 133.punktu šādā redakcijā:

”132. Zālēm, kuras iekļautas kompensējamo zāļu sarakstā līdz 2015.gada 1.martam, iesniedzējs iesniegumu par kompensācijas bāzes cenas samazināšanu, lai izpildītu šo noteikumu 32.1 punktā noteiktās prasības, ir tiesīgs iesniegt līdz 2015.gada 15.jūlijam.

133. Šo noteikumu 1.pielikuma 6.3.1., 9.2.1. un 9.2.2.apakšpunktā minētām diagnozēm līdz 2015.gada 1.jūlijam piemēro kompensāciju 50% apmērā.”;

1.13. aizstāt [1.](http://likumi.lv/ta/id/147522-ambulatorajai-arstesanai-paredzeto-zalu-un-medicinisko-iericu-iegades-izdevumu-kompensacijas-kartiba#piel1)pielikuma 1.2. un 2.1.apakšpunkta ailē ”Kompensācijas ierobežojumi” vārdus un skaitli ”bērniem līdz 3 g.” ar vārdiem un skaitli ”bērniem līdz 18 g.”;

1.14. aizstāt 1.pielikuma 6.3.1.apakšpunkta ailē ”Kompensācijas apmērs (%)” skaitli ”50” ar skaitli ”75”;

1.15. aizstāt 1.pielikuma 7.1., 7.2., 7.3., 7.4., 7.5., 7.6., 7.7., 7.8., 7.9. un 7.10.apakšpunkta ailē ”Kompensācijas ierobežojumi” vārdus un skaitli ”bērniem līdz 3 g.” ar vārdiem un skaitli ”bērniem līdz 18 g.”;

1.16. aizstāt 1.pielikuma 9.2.1. un 9.2.2.apakšpunktā ailē ”Kompensācijas apmērs (%)” skaitli ”50” ar skaitli ”75”.

2. Noteikumi stājas spēkā 2015.gada 1.martā.

Ministru prezidente L.Straujuma

Veselības ministrs G.Belēvičs

19.01.2015. 17:10

957

D.Arāja

67876114, Diana.Arajs@vm.gov.lv